แนวโน้มหุ้นปรับลงตามภูมิภาค กังวลศก.จีน
นักวิเคราะห์ฯประเมินตลาดหุ้นไทยวันนี้แนวโน้มดัชนีปรับตัวลงตามตลาดหุ้นภูมิภาค กังวลเศรษฐกิจจีนหลังตัวเลขออกมาไม่ดี
29 ต.ค. 2565

นักวิเคราะห์ฯประเมินตลาดหุ้นไทยวันนี้แนวโน้มดัชนีปรับตัวลงตามตลาดหุ้นภูมิภาค กังวลเศรษฐกิจจีนหลังตัวเลขออกมาไม่ดี
นายกิจพล ไพรไพสาลกิจ ผู้อำนวยการฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยวันนี้มีแนวโน้มที่ดัชนีจะปรับตัวลงตามตลาดหุ้นอื่นในภูมิภาคเอเชีย หลังจากที่ตลาดหุ้นในภูมิภาคส่วนใหญ่ปรับตัวขึ้นมาติดต่อกัน 2 วัน ประกอบกับมีความกังวลเกี่ยวกับตัวเลข PMI ภาคการบริการของจีนที่ชะลอการขยายตัวลง ทำให้มีแนวโน้มว่าเศรษฐกิจจีนยังไม่ฟื้นตัว
นอกจากนี้ยังใกล้เข้าสู่ช่วงการประกาศผลประกอบการไตรมาส 2/56 ของบริษัทจดทะเบียนในประเทศ โดยคาดว่าผลประกอบการของหุ้นกลุ่มธนาคารพาณิชย์ไตรมาส 2/56 หลายตัวจะออกมาต่ำกว่าไตรมาส 1/56 หรือออกมาเท่ากับที่คาดการณ์ไว้ ทำให้อาจจะมีแรงขายออกมา ซึ่งเป็นอีกหนึ่งปัจจัยที่ฉุดตลาดลง
พร้อมให้แนวต้าน 1,480 จุด แนวรับ 1,460 จุด